《送陈偃赋得白鸟翔翠微（作赋得白鹤翔翠微送陈偃下第）》
唐代·朱湾

不知鸥与鹤，天畔弄晴晖。背日分明见，临川相映微。

净中云一点，回处雪孤飞。正好南枝住，翩翩何所归。

作者简介：朱湾（约公元七六六年前后在世）字巨川，号沧洲子，西蜀人。生卒年均不详，约唐代宗大历初前后在世，唐代宗大历年间进士。性浪漫，好琴酒，放纵山水，不应徵辟。工诗，善于咏物。李勉镇永平，嘉其风操，厚币邀至，署为府中从事。日相谈讌，分逾骨肉。久之，尝谒湖州崔使君，不得志，以书作别，尽吐牢骚。遂归会稽山阴别业。湾著有诗集四卷，《新唐书艺文志》传于世。